CHRUBO MARIETA
Jedna baba bez zima na sia przibrała
To nic – bo se obiecała :
Że na wiosna zrobi se djeta
Ta trocha za bachrato Marieta
Zaczła ta djeta zaroz w marcu
Warzyła yno jarziny – w jednym garcu
Marekwia , mais , celer i kuloryba
Roz w tydniu warzyła też ryba
Ałtym jeździć przestała
Yno sztyjc na kole karowała
A durch ji sie yno zdało
Że schudła – ale za mało !
Jednako sie wożyła
A durch jeszcze za chrubo była
Psziszły świynta wielkanocne , wnerwiyła sie Marieta
” Kajś mom ! Ta cało djeta ! „
Nakupiyła towaru – szinki , jajec i wosztu biołego
Upiykła kołocza i zista do tego
Dwa dni rychtowała -galet , rolady , jajca w majonezie
Pojadla se z chłopym bez świynta wiela wlezie
Ze szmakym też po świyntach se pojadła
Zwożyła sie ! Mało co była by z wogi spadła
Elektroniczne cyferki na wodze wysoko podskoczyły
Marieta do djety już ni mo siyły
Djeta z wiosny przecisła (dali ) na lato
Na razie je durch trocha za bachrato
Marietta Nikel
gla_Latn szl_Latn ces_Latn bos_Latn szl_Latn szl_Latn szl_Latn smo_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn bos_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn mri_Latn